Demi Waktu

***Demi Waktu*** adalah serial televisi Indonesia produksi MD Entertainment yang ditayangkan perdana pada 29 Mei 2006 pukul 19:00 WIB di Trans 7. Serial ini disutradarai oleh Encep Masduki dan dibintangi oleh Seryozha Reza, Egi John Foreisythe, dan Eva Anindita.

## Sinopsis
Demi Waktu memaparkan pergolakan keluarga Sudirja, seorang tokoh korporat yang terkenal di Indonesia. Sudirja yang mempunyai dua anak lelaki, Pramudya dan Yudistira, tidak merestui perkahwinan Yudistira, anak lelaki sulungnya dengan Arini, wanita yang bukan menjadi pilihan dan tidak setaraf dengan status mereka.

Tindakan nekad Yudistira mengahwini Arini membuatkan dia dihalau dari rumah dan tidak lagi dianggap sebahagian daripada keluarga Sudirja. Namun, sesudah 20 tahun, ibu Yudistira yang lumpuh mula merindui anaknya itu dan amat mengharapkannya kembali ke rumah. Keadaan ini membuatkan Sudirja menjadi bingung dan serba salah.

Sudirja sama sekali tidak mengetahui anak yang diharapkan untuk pulang semula ke pangkuan keluarga sebenarnya sudah meninggal dunia. Yudistira meninggalkan seorang isteri dan dua anak lelaki, Dirga dan Danar yang tinggal di kampung terpencil. Bagaimanapun, Dirga kini melanjutkan pelajaran di sebuah universiti terkenal kerana mendapat biasiswa.

Dalam pada itu, Pramudya yang berkahwin dengan Arletta tinggal bersama Sudirja. Mereka mempunyai seorang anak lelaki, Joy yang menjadi satu-satunya cucu kesayangan Sudirja. Dek kerana kekayaan yang dimiliki oleh datuknya, Joy membesar menjadi remaja nakal dan sombong.

Tanpa pengetahuan Sudirja dan keluarganya, Joy kini menuntut di universiti yang sama dengan Dirga. Kedua-dua mereka bersaing untuk mendapatkan seorang gadis cantik bernama Gadis.

Joy cuba memikat Gadis dengan kekayaannya manakala Dirga menggunakan ketampanannya untuk menambat hati Gadis. Mereka berusaha menjatuhkan antara satu sama lain tanpa mengetahui mereka saudara sepupu.

Sesudah melalui pencarian yang penuh ranjau dan liku, akhirnya Sudirja menemui keluarga Yudistira. Mereka dipaksa untuk kembali ke rumah Sudirja. Joy amat terkejut apabila mengetahui lelaki yang menjadi saingannya selama ini sepupunya sendiri.

Dirga juga tidak dapat menerima kenyataan ini dan enggan tinggal dengan Joy di rumah yang sama sehingga kedua-dua mereka menolak untuk menerima hakikat mereka mempunyai pertalian darah.

Dirga yang kecewa dipujuk ibunya Arini untuk terus tinggal di rumah Sudirja. Namun, usaha Arini sia-sia sahaja kerana Dirga tetap menolak. Joy pula mengancam untuk lari dari rumah sekiranya Dirga tinggal di rumahnya dan ini membuatkan Sudirja bertambah kesal kerana masalah cucunya itu menjadi semakin kusut dan sukar diselesaikan.

Apakah yang harus dilakukan oleh Sudirja untuk menyatukan keluarganya kembali? Sampai bilakah Dirga dan Joy harus bermusuhan dan tidak mengaku mempunyai pertalian darah semata-mata hanya untuk berebutkan Gadis? Butakah cinta sehingga menutup mata seseorang untuk tidak mengakui pertalian darah?

Teruskan menonton Demi Waktu hingga episod akhir untuk mengetahui kesudahan cerita yang penuh dengan konflik cinta dan keluarga sehingga menjadikan institusi kekeluargaan goyah akibat karenah cucu-cucu yang tidak tahu menilai kasih sayang sejati.

## Pemeran
* Seryozha Reza
* Egi John Foreisythe
* Eva Anindita
* Ucok Baba
* Ricky Perdana
* Ary Sudarsono
* Meidiana Hutomo
* Irene Librawati
* Gunawan Wibisono
* Amoroso Katamsi
* Yati Surachman
* George Taka

## Pranala luar
*  Situs Web MD Entertainment 
*